พระราชกฤษฎีกาพระราชกฤษฎีกาเปลี่ยนแปลงเขตเทศบาลเมืองเชียงรายจังหวัดเชียงราย(ฉบับที่ ๒)พ.ศ.๒๕๑๙ ภูมิพลอดุลยเดชป.ร.ให้ไว้ณ วันที่ ๑๖ กันยายน พ.ศ. ๒๕๑๙เป็นปีที่๓๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองเชียงรายจังหวัดเชียงรายเพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๙๒ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองเชียงรายจังหวัดเชียงราย (ฉบับที่ ๒) พ.ศ. ๒๕๑๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองเชียงรายจังหวัดเชียงราย ซึ่งได้กำหนดไว้ในมาตรา ๓แห่งพระราชกฤษฎีกาเปลี่ยนแปลงเขตเทศบาลเมืองเชียงราย จังหวัดเชียงราย พ.ศ. ๒๔๙๘เสียใหม่ โดยให้มีเขตดังต่อไปนี้ด้านเหนือ ตั้งแต่หลักที่๑ ซึ่งตั้งอยู่ริมแม่น้ำกกฝั่งเหนือตรงข้ามปากห้วยหนองคำ ตามแนวทิศเหนือเลียบริมแม่น้ำกกฝั่งเหนือ ไปทางทิศตะวันออก ข้ามทางหลวงแผ่นดินหมายเลข ๑๑๐ตอนเชียงราย-แม่จัน ถึงหลักเขตที่ ๒ ซึ่งตั้งอยู่ริมแม่น้ำกกฝั่งเหนือตรงข้ามกับปากห้วยหนองร่องปลาค้าว ตามแนวทิศเหนือด้านตะวันออก จากหลักเขตที่๒ เป็นเส้นตรงไปทางทิศใต้ข้ามแม่น้ำกก ถึงหลักเขตที่ ๓ซึ่งตั้งอยู่ริมแม่น้ำกกฝั่งใต้ ตรงปากห้วยหนองร่องปลาค้าวฝั่งตะวันตกจากหลักเขตที่ ๓เลียบริมห้วยหนองร่องปลาค้าวฝั่งตะวันตกไปทางทิศใต้ ถึงหลักเขตที่ ๔ซึ่งตั้งอยู่ริมหนองร่องปลาค้าวฝั่งตะวันตกห่างจากศูนย์กลางถนนบ้านป่ากอไปทางทิศตะวันออก ตามแนวเส้นตั้งฉาก ระยะ ๒๐๐ เมตรจากหลักเขตที่ ๔ เป็นเส้นขนานระยะ ๒๐๐ เมตรกับถนนบ้านป่ากอ ไปทางทิศตะวันตกเฉียงใต้ แล้วหักขนาน ระยะ ๒๐๐ เมตรกับทางหลวงแผ่นดินหมายเลข ๑ ตอนลำปาง-เชียงราย ไปทางทิศตะวันตกเฉียงใต้ข้ามทางหลวงจังหวัดหมายเลข ๑๐๒๐ ตอนเชียงราย-อ.เทิง ถึงหลักเขตที่ ๕ซึ่งตั้งอยู่ห่างจากสี่แยกทางหลวงจังหวัด หมายเลข ๑๐๒๐ ตอนเชียงราย-อ.เทิงตัดกับทางหลวงแผ่นดินหมายเลข ๑ ตอนลำปาง-เชียงราย วัดตามแนวทางหลวงแผ่นดินหมายเลข๑ ตอนลำปาง-เชียงราย ระยะ ๙๐๐ เมตรด้านใต้ จากหลักเขตที่๕ เป็นเส้นตั้งฉากกับทางหลวงแผ่นดินหมายเลข ๑ ตอนลำปาง-เชียงรายไปทางทิศตะวันตกเฉียงเหนือ ข้ามทางหลวงแผ่นดินหมายเลข ๑ ตอนลำปาง-เชียงรายถึงหลักเขตที่ ๖ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑ตอนลำปาง-เชียงราย ตามแนวเส้นตั้งฉาก ระยะ ๒๐๐ เมตรจากหลักเขตที่ ๖เป็นเส้นตรงไปทางทิศตะวันออกเฉียงเหนือ ถึงหลักเขตที่ ๗ซึ่งตั้งอยู่ตรงมุมเขตสนามบินจังหวัดเชียงรายด้านตะวันออกจากหลักเขตที่ ๗เลียบตามริมเขตสนามบินจังหวัดเชียงรายไปทางทิศเหนือ ถึงหลักเขตที่ ๘ซึ่งตั้งอยู่ริมเขตสนามบินจังหวัดเชียงรายด้านเหนือห่างจากศูนย์กลางถนนสายสนามบินไปทางทิศตะวันตก ตามแนวเส้นตั้งฉาก ระยะ ๑๐๐ เมตรจากหลักเขตที่ ๘ เป็นเส้นขนาน ระยะ ๑๐๐ เมตรกับถนนสายสนามบินไปทางทิศเหนือ ระยะ ๓๘๐ เมตร ถึงหลักเขตที่ ๙จากหลักเขตที่ ๙ เป็นเส้นตรงไปทางทิศตะวันตกถึงหลักเขตที่ ๑๐ ซึ่งตั้งอยู่ริมถนนราชโยธา ฟากตะวันออกห่างจากสามแยกถนนสันโค้งหลวงกับถนนราชโยธา วัดตามแนวถนนราชโยธา ระยะ ๕๕๐ เมตรด้านตะวันตก จากหลักเขตที่๑๐ ข้ามถนนราชโยธา เป็นเส้นตั้งฉากกับถนนราชโยธาไปทางทิศตะวันตกเฉียงเหนือ ระยะ๒๐๐ เมตร ถึงหลักเขตที่ ๑๑จากหลักเขตที่ ๑๑ เป็นเส้นขนาน ระยะ ๒๐๐ เมตรกับถนนราชโยธาไปทางทิศตะวันออกเฉียงเหนือ ข้ามถนนค่ายทหาร ถึงหลักเขตที่ ๑๒ซึ่งตั้งอยู่ฟากตะวันตกของถนนวินิจฉัยกุล ตรงริมเขตทหาร กองพันทหารราบที่ ๓กรมผสมที่ ๗ (ค่ายเม็งรายมหาราช)จากหลักเขตที่ ๑๒ เลียบตามริมเขตทหารกองพันทหารราบที่ ๓ กรมผสมที่ ๗ (ค่าเม็งรายมหาราช) ไปทางทิศเหนือ ถึงหลักเขตที่๑๓ ซึ่งตั้งอยู่ริมแม่น้ำกกฝั่งใต้ ตรงปากห้วยหนองคำจากหลักเขตที่ ๑๓ เป็นเส้นตรงไปทางทิศเหนือบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการหม่อมราชวงศ์เสนีย์ ปราโมชนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลเมืองเชียงรายจังหวัดเชียงราย (ฉบับที่ ๒) พ.ศ. ๒๕๑๙(ดูข้อมูลจากภาพกฎหมาย)หมายเหตุ:-เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองเชียงราย จังหวัดเชียงราย ได้เจริญขึ้นและมีชุมนุมชนอยู่หนาแน่นสมควรขยายเขตเทศบาลเมืองเชียงราย จังหวัดเชียงรายเพื่อประโยชน์ในการบริหารกิจการและการทะนุบำรุงท้องถิ่นต่อไปจึงจำเป็นต้องตราพระราชกฤษฎีกานี้ขึ้นศิริยา/พิมพ์๖ธันวาคม ๒๕๔๙วาทินี/ผู้จัดทำ๖ธันวาคม ๒๕๔๙[๑]ราชกิจจานุเบกษา เล่ม ๙๓/ตอนที่ ๑๑๕/หน้า ๔๐๓/๒๘ กันยายน ๒๕๑๙